יעקב פרלשטיין

יעקב פרלשטיין ומשפחתובית פרלשטיין, ב[[רחוב ליליינבלום 32, הבית השני בתל אביב]]
יעקב פרלשטיין (י"ז בכסלו תרל"ט, 14 בדצמבר 1878, מאה שערים – כ"ט בחשוון תש"ב, נובמבר 1941, תל אביב) היה סוחר עצים וקמח ואחר כך סוחר קרקעות. מבוני תל אביב ובת ים.

==ביוגרפיה==
פרלשטיין נולד בשכונה הירושלמית מאה שערים, בן שלישי ליצחק קלמן פרלשטיין ולרבקה, בתו של נחמן נתן קורונל (מצאצאי יהדות ספרד).<ref name=":0" /> עוד בילדותו התעקש לצאת לעבוד ולא קיבל את הדעה הרווחת ביישוב הישן שלימוד תורה עדיף על מלאכה. בגיל 19, נשא לאישה את פסיה לבית הורוביץ ועבר ליפו, שם עבד בבית מסחר לעצי מרכבות ולקמח של זילבר, ולאחר שלוש שנות עבודה קיבל את העסק מידי בעליו ונכנס לשותפות עם טורקניץ שנמשכה מעל 25 שנה .<ref name=":0"></ref><ref></ref><ref></ref> הזוג פרלשטיין התגורר בנווה צדק שם נולדו שפרה, לאה, יצחק, רבקה (נישאה למרדכי מאיר, מיזמי מגדל שלום מאיר) ואהודה.

בשנת 1909 חבר לאגודת אחוזת בית להקמת תל אביב והגריל מגרש ברחוב ליליינבלום 32 עליו בנה את ביתו, שהיה הבית השני שהוקם בתל אביב (אחרי ביתו של ראובן סגל ברחוב יהודה הלוי 25). עם זאת, משפחתו סירבה לעזוב את נווה צדק ובמשך שנה היה הבית מושכר, לבסוף, בשכנועו של אבי המשפחה עברה המשפחה להתגורר בבית החדש.

ביומנו כתב ב-15 בדצמבר 1935 את זיכרונותיו מימיה הראשונים של אחוזת בית:

יעקב פרלשטיין היה אחד החברים האמידים ביותר באחוזת-בית ובין השנים 1922–1925 היה חבר מועצת העיר הראשונה של תל אביב.

מאוחר יותר, כחלק מפירוק השותפות עם טורקניץ, מכר את הביית שברחוב לילינבלום 32 והמשפחה עברה לאחד העם 118 בתל אביב, עד למעבר הקבוע לבית וגן באמצע שנות השלושים.

במהלך מאורעות תרפ"א, במאי 1921, החלו הפורעים לתקוף את בעלי העסקים היהודים ביפו. פרלשטיין לא יכול היה לברוח מחנותו, שהייתה ליד כיכר השעון שביפו, וניצל בזכות כמה ערבים ממכריו שהסתירו אותו.<ref></ref>
צילום המצבה של פסיה ויעקב פרלשטיין, בבית הקברות טרומפלדור שבתל אביב
אחרי שובו מגירוש תל אביב, לקראת סיום מלחמת-העולם הראשונה, התמסר פרלשטיין לגאולת קרקעות והרחבת היישוב העברי מדרום ליפו. בשנת 1925 החל לרכוש אדמות בעזרת כספים שלווה מבנק אַגְרוֹבַּנְק. חלומו היה להקים יישוב מדרום ליפו שישמש כמרכז קיט עולמי. ב-1934 התיישב בבית וגן (בת ים של היום) ונבחר לוועד הראשון כסגן. בתקופת מלחמת העצמאות, הייתה בביתו המפקדה הראשית של "ההגנה". לאורך השנים יסד מספר שכונות בבת ים ובסביבתה.<ref name=":0" />

את הבית בבית-וגן בנה בתחילה כבית קיץ למשפחה. בני משפחתו מספרים כי "בגן הגדול היו עצי תות, עצי הדר, סוכות ענבים מזנים שונים, עצי תפוחים ושזיפים. במרכז הגן הייתה בריכת שחיה שנועדה בעיקר לילדים. מזרקות מים מסביב וספות למנוחה."

יעקב פרלשטיין נפטר בביתו בבת-ים, כ"ט חשון תש"ב (1941) ונקבר בבית הקברות טרומפלדור<ref name=":0" />. כשנפטרה פסיה אשתו ב-1975, היא נקברה לצידו.

על שמו נקראו בית הכנסת הגדול "היכל יעקב" בבת ים, רחוב מרכזי בבת ים ומעון ילדים.

==ראו גם==
* מייסדי תל אביב

==קישורים חיצוניים==
* , 316
* [http://www.youtube.com/watch?v=4YcsGKrZjGM&feature=related שיחת וידאו מוקלטת עם פסיה פרלשטיין]
* [https://web.archive.org/web/20090302132435/http://www.ahuzatbait.org.il/Index.asp?CategoryID=188&ArticleID=172 פסיה ויעקב פרלשטין] באתר מייסדי תל אביב
* מרדכי נאור, עמית לוינסון, [http://lib.cet.ac.il/pages/item.asp?item=12794 מי היו 66 מייסדי תל אביב?], תל אביב בראשיתה: 1909-1934: מקורות, סיכומים, פרשיות נבחרות וחומר עזר, יד יצחק בן-צבי 1984. באתר מט"ח

==הערות שוליים==

קטגוריה:תל אביב: מייסדים
קטגוריה:תל אביב-יפו: אישים
קטגוריה:חברי מועצת העיר תל אביב-יפו
קטגוריה:סוחרים
קטגוריה:אישים הקבורים בבית הקברות טרומפלדור
קטגוריה:אנשי היישוב הוותיק ילידי ארץ ישראל
קטגוריה:משפחת קורונל
קטגוריה:מאה שערים: אישים
קטגוריה:ארץ-ישראלים שנולדו ב-1878
קטגוריה:ארץ-ישראלים שנפטרו ב-1941
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20